Video: ŉ Fiets met vlerkeSkermgreep uit die video ŉ Video van ŉ groep mense wat probeer om ŉ “vlieënde fiets” te laat werk is gewild op sosiale media. Die gebruiker Mohamed Jamshed het Sondag die video op Twitter gedeel. ŉ Man in ŉ deursigtige boks op ŉ fiets met vlerke probeer opstyg. “Hierdie ou het probeer om met ŉ fiets te vlieg!” het Jamshed by die video geskryf. Die fiets-vliegtuig styg vir ŉ kort rukkie op voor die man weer vinnig grond toe daal. “Baie goed, maar jy het meer krag nodig,” skryf een kyker. “Dis waarskynlik nie moontlik met mens se voete nie. Dit was wel ŉ goeie poging en ontwerp!” “Ek dink dit kan werk,” skryf nog iemand. “As mens net ŉ klein verandering maak in die ratte, behoort dit te kan werk.” “ŉ Elektriese motor sou beter gewerk het!” voeg nog ŉ kyker by. Dis nie bekend waar of wanneer die video verfilm is nie. This guy just tried to fly a plane while riding a bicycle! Talk about multi-tasking! #crazy #aviation pic.twitter.com/3CtrzWI6G9 — Mohamed Jamshed (@jamshed_mohamed) December 10, 2022